Trods flere meningsmålinger, der viste modvind på de københavnske cykelstier til overborgmester Frank Jensen ved kommunalvalget, kan den socialdemokratiske leder af hovedstaden ikke alene blive siddende på overborgmesterkontoret.

Han og hans parti er også sluppet helskindet ud af valget og har bevaret næsten det samme stemmetal som for fire år siden.

Socialdemokratiet fik 27,6 procent af stemmerne mod 27,8 ved valget i 2013. Selv om det procentuelt er en lille tilbagegang, kan det dog betyde, at overborgmesterens parti mister et enkelt mandat. Men kan se frem til to borgmesterposter.